Nick Carter (kuvitteellinen henkilö)

Nick Carter on kuvitteellinen etsivä, joka esiintyi ensimmäisen kerran vuonna 1886. Hahmon loivat alun perin yhdysvaltalaiset Ormond G. Smith ja John R. Coryell. Vuosina 1943–1955 Carter seikkaili radiokuunnelmissa. James Bondin tultua suosituksi Nick Carterista tehtiin kovaotteinen salainen agentti, josta useat kirjoittajat tekivät suosituksi tulleita kioskikirjoja.

Esimerkiksi tunnettu yhdysvaltalainen jännityskirjailija Martin Cruz Smith (mm. Yön siivet, Gorkin puisto) kirjoitti kolme Nick Carter -kirjaa, jotka on julkaistu suomeksi sarjan numeroissa 57, 79 ja 203. Näistä The Inca Death Squad (suom. Tehtävä Inca, 1976) on pulp-kirjallisuuden tutkija Juri Nummelin mukaan Carter-kirjaksi "suorastaan erinomainen". Nummelinin mielestä "Smithin Carter lähestyy kovaksikeitettyä dekkaria".

Uuden ajan Nick Carter oli CIA:takin salaisemman organisaation AXE:n vakooja, joka käytti lukuisia salaisia aseita. Tämä uusi Nick Carter tunnettiin myös nimikkeellä Killmaster.

Suomeksi Nick Carter -sarjassa on ilmestynyt 229 kirjaa vuosina 1966–1992. Sarjan ensimmäinen osa on Juokse, vakoilija, juokse (Run, Spy, Run,1964, suom. Veijo H. Kainulainen, Viihdekirjat 1966) ja viimeinen osa Kuoleman kieli (The Katmandu Contract, 1975, suom. Maire Nopanen, Winthers 1992).

 Lähteet 

 Aiheesta muualla 

 Nick Carter at 'Thrilling Detectives' 
Luettelo Nick Carter -sarjan suomeksi ilmestyneistä kirjoista

Luokka:Kirjasarjat
Luokka:Kuvitteelliset etsivät
Luokka:Kuvitteelliset salaiset agentit ja vakoojat